b'\n_START_ARTICLE_\nTiogvanin\n_START_SECTION_\nFarmakologija\n_START_PARAGRAPH_\nZaradi strukturne sorodnosti z gvaninom se tiogvanin vklju\xc4\x8duje v kemijske procese celi\xc4\x8dne presnove. Pri tem nastane 6-tiogvanilna kislina, ki vpliva na biosintezo gvaninskih nukleotidov. Del u\xc4\x8dinka se pripisuje tudi samemu vklju\xc4\x8devanju molekule v DNK in RNK na mestih, kjer bi se sicer moral vgraditi gvanin. Kon\xc4\x8dni u\xc4\x8dinek je zaviranje celi\xc4\x8dnega cikla ter povzro\xc4\x8ditev apoptoze._NEWLINE_Presnovi se s pomo\xc4\x8djo encima tiopurin-metiltransferaze in nastane metiliran presnovek.'